প্রতি দিনের মতো, গতকাল সন্ধ্যায় ছেলেকে নিয়ে বাড়ি ফিরছিলেন তনুশ্রী চট্টোপাধ্যায় রায়। টবিন রোডের কাছে টিউশন পড়তে যায় তাঁর ৮ বছরের ছেলে, এমনটাই তিনি জানিয়েছেন সংবাদমাধ্যমকে। 
সিঁথির মোড় থেকে ফ্লাইং অটো পেয়ে ছেলেকে নিয়ে তাতেই চড়ে বসেন তনুশ্রীদেবী। কিন্তু, অটোচালকের সঙ্গে বচসা শুরু হয় ভাড়া দিতে গেলে। একটি ১০ টাকার কয়েন ও ছ’টাকা খুচরো দেওয়ায় চালক বিরক্ত হয় বলে জানান তনুশ্রীদেবী। এবং প্রায় সারাটা রাস্তাই তাঁর সঙ্গে খারাপ ব্যবহার করেন চালক, এমনটাও বলেন তিনি।

এই বিষয়ে অন্যান্য খবর

ফ্রি ওয়াই-ফাই, গরম চা! এই অটোয় চড়বেন?
অফার লেটার এক রুটের, অন্য রুটে চলছে অটো, যদিও অস্বীকার সংগঠনের
শহর কলকাতা , অটো-মান রাজ, পথে পথে বিপদ ছড়ানো


পুরো ঘটনার সময়েই অটোতে আরও দুই যাত্রী ছিলেন বলে দাবি তনুশ্রীদেবীর। কিন্তু তাঁরা কেউই কোনও মন্তব্য করেননি চালকের ব্যবহারের বিরুদ্ধে। এবং এক জায়গায় সেই যাত্রীদের নামিয়ে দিলেও, তনুশ্রীদেবী ও তাঁর ছেলেকে নামার সময় দেয়নি চালক। 
ব্যাপার সুবিধার নয় বুঝতে পেরে, তিনি চেঁচামেচি করতে শুরু করেন। এবং চলন্ত অটো থেকেই লাফিয়ে নেমে পড়েন ছেলেকে নিয়ে। তনুশ্রীদেবীর কোনও চোট না লাগলেও, তাঁর ছেলে আঘাত পেয়েছে বলে জানিয়েছেন তিনি। 
অটো থেকে পড়ে যাওয়ার পরে অবশ্য অন্যান্য অটোচালকরা এগিয়ে এসেছিলেন তাঁকে সাহায্য করতে, জানিয়েছেন তনুশ্রীদেবী। বরাহনগর থানায় ঘটনা সম্পর্কে অভিযোগ দায়ের করেছেন তনুশ্রী চট্টোপাধ্যায় রায়। তবে, এখনও কেউ ধরা পড়েনি বলেই জানিয়েছেন তিনি।
সংবাদমাধ্যমকে দেওয়া সাক্ষাৎকারে কী বললেন তনুশ্রী চট্টোপাধ্যায় রায়